CELEX: 32004D0606
Language: lt
Date: 1092960000000
Title: 2004/606/EB: 2004 m. rugpjūčio 20 d. Komisijos sprendimas, antrą kartą iš dalies keičiantis Sprendimą 2004/122/EB dėl tam tikrų apsaugos priemonių, susijusių su paukščių gripu keletoje Azijos šalių (pranešta dokumentu Nr. K(2004) 3294)(Tekstas svarbus EEE)

21.8.2004   
            
            
               LT
            
            
               Europos Sąjungos oficialusis leidinys
            
            
               L 273/21
            
         
      KOMISIJOS SPRENDIMAS
   
   2004 m. rugpjūčio 20 d.
   antrą kartą iš dalies keičiantis Sprendimą 2004/122/EB dėl tam tikrų apsaugos priemonių, susijusių su paukščių gripu keletoje Azijos šalių
   (pranešta dokumentu Nr. K(2004) 3294)
   (Tekstas svarbus EEE)
   (2004/606/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1991 m. liepos 15 d. Tarybos direktyvą 91/496/EEB, nustatančią gyvūnų, įvežamų į Bendriją iš trečiųjų šalių, veterinarinio patikrinimo organizavimo principus ir iš dalies keičianti Direktyvas 89/662/EEB, 90/425/EEB ir 90/675/EEB (1), ypač į jos 18 straipsnio 1 dalį,
   atsižvelgdama į 1997 m. gruodžio 18 d. Tarybos direktyvą 97/78/EB, nustatančią principus, reglamentuojančius iš trečiųjų šalių į Bendriją įvežamų produktų veterinarinių patikrinimų organizavimą (2), ypač į jos 22 straipsnio 1 dalį,
   kadangi:
   
               (1)
            
            
               Sprendimu 2004/122/EB (3) Komisija priėmė apsaugos priemones, susijusias su paukščių gripu keletoje Azijos šalių, o būtent, Kambodžoje, Indonezijoje, Japonijoje, Laose, Pakistane, Kinijos Liaudies Respublikoje, įskaitant Honkongą, Pietų Korėją, Tailandą ir Vietnamą.
            
         
               (2)
            
            
               2004 m. rugpjūčio 19 d. Malaizija pranešė apie paukščių gripo protrūkį.
            
         
               (3)
            
            
               Dėl ligos situacijos Sprendimo 2004/122/EB 4 straipsnyje nustatytos priemonės turėtų būti taikomos ir Malaizijai.
            
         
               (4)
            
            
               Šio sprendimo nuostatos bus peržiūrėtos sekančiame Maisto grandinės ir gyvūnų sveikatos nuolatinio komiteto posėdyje,
            
         PRIĖMĖ ŠĮ SPRENDIMĄ:
   1 straipsnis
   Malaizija yra įtraukiama į Sprendimo 2004/122/EB 4 straipsnio 1 dalies trečiųjų šalių sąrašą.
   2 straipsnis
   Valstybės narės iš dalies pakeičia importui taikomas priemones, kad pastarosios atitiktų šio sprendimo nuostatas ir apie patvirtintas priemones nedelsdamos atitinkamai paskelbia. Apie tai jos nedelsdamos praneša Komisijai.
   3 straipsnis
   Šis sprendimas skirtas valstybėms narėms.
   
      Priimta Briuselyje, 2004 m. rugpjūčio 20 d.
      
         
            Komisijos vardu
         
         David BYRNE
         
         
            Komisijos narys
         
      
   
   
      (1)  OL L 268, 1991 9 24, p. 56. Direktyva su paskutiniais pakeitimais, padarytais 2003 metų Stojimo aktu.
   
      (2)  OL L 24, 1998 1 31, p. 9. Direktyva su paskutiniais pakeitimais, padarytais Europos Parlamento ir Tarybos Reglamentu (EB) Nr. 882/2004 (OL L 165, 2004 4 30, p. 1).
   
      (3)  OL L 36, 2004 2 7, p. 59. Su pakeitimais, padarytais Sprendimu 2004/572/EB (OL L 253, 2004 7 29, p. 22).